अनुष्का शर्मा और विराट कोहली की शादी के बाद से ही सोनम कपूर (Sonam Kapoor) और आनंद आहूजा (Anand Ahuja) की शादी की ख़बरें लगातार मीडिया में सुर्खियां बटोरने लगीं. अब फिल्म ‘वीरे दी वेडिंग’ का ट्रेलर लॉन्च होते ही सोनम कपूर अपनी वेडिंग की तैयारियों में जुट गई हैं. जी हां, अनिल कपूर के घर सोनम की शादी की तैयारियां ज़ोरों पर चल रही है. मां सुनिता, भाई हर्षवर्धन और तीनों बहनें जाह्नवी, खुशी और अंशुला भी शादी की तैयारियों में जुट गई हैं. शादी के लिए अनिल कपूर के घर को सजाया गया है और मेहमानों के आने का सिलसिला भी शुरू हो चुका है.